Kadanse enèji lavi, esans enfini rit nanm ou
Pataje kadanse w pou lavi! ♥
Onè: Kadanse Nou Se Mouvman Konsyans Nou > Enèji Lavi ekri pa Turenne Joseph (Tilarenn)
Esans enfini enèji sakre rit nanm nou manifeste ak vitalite konsyans mouvman nou.
Rokia Traore - Dounia (Prensip enèji lavi kote jou ale, jou vini)
Kadanse nou se enèji konsyans mouvman nou ki konekte nou pi fò pase tout lòt aktivite fizik ki egziste.
"Koute chante w epi kadanse nanm ou"
Kadans konsyans mouvman nou se sous lasante ak lafòm total
Yon senp kouran enèji vibre, touche zantray, kè, estomak, pye, tèt, zepòl ak men nou.
Se kadans konsyans mouvman nou ki senkronize ak esans enfini nanm nou epi lyen nou ak linivè.
Se lasante ak lafòm total pou kè, kò, tèt, lespri ak nanm nou.
Sou kadans rit nanm ou swiv kouran enèji esans ou alenfini nan lafòm total kè, kò, tèt, lespri ak nanm ou | "Kreyativite pi lwen pase imajinasyon", Zèv atis Frank Morrison
Enèji sakre kadanse nou pran kouran enèji lavi
Kadans sakre mouvman w gen vibrasyon ki konekte w ak esans enfini rit nanm ou.
Kite kò w lib! Kadanse! Viv sansasyon an! Se senp!
Tout vibrasyon kadans mouvman nou ki konekte nou ak kè, kò, tèt, lespri, nanm nou epi linivè epi pote swen, yo tout sakre. Yo tout se enèji sakre.
Kadans sakre mouvman w gen vibrasyon ki konekte w ak esans enfini rit nanm ou
Kadans konsyans mouvman nou libere pouvwa kouran enèji esans enfini rit nanm nou | photo : Turenne / Tilarenn, apranti kadans etnolog
Kadanse tradisyon gen kouran enèji sakre konsyans mouvman nou
Enèji lavi nan konsyans mouvman nou pran rekonesans aktyèlman nan tandans popilè tankou retrèt pou swen.
Kadanse nou se sajès nou ki fè kò ak kò nou
Nou bezwen ravive senp sajès tradisyon epi sonje, pa sèlman kouman, kijan epi poukisa, men santi pouvwa yo nan fondas konsyans nou.
Konprann kisa nou bezwen kenbe fò, pou nou viv ak ekilib epi amoni ak tèt nou, anvironman nou, epi linivè.
Kadanse nou se sajès ki fè kò ak kò nou.
Kadanse nou se kouran enèji konsyans mouvman nou ki bay lakonsyans fòm nan kò nou.
Kadanse nou se kouran enèji konsyans mouvman nou ki bay kò nou vibrasyon konsyans fòs espirityèl nou manke.
Kadanse nou se kouran enèji konsyans mouvman nou ki lemante nou ak lakonesans fondas zantray nou epi pwisans enèji lavi.
Kadans travay AYIKODANS pran chemen koneksyon ak enèji lavi. Ayikodans gen rasin li Ayiti epi se avèk rit ki sòti nan fondas fòs peyi a li sèvi pou li manifeste nanm peyi a.
ONÈ ! Mwen se Turenne / Tilarenn Solèy ! Nou nan pataj sou byennèt inivèsèl ak lafòm total entegral. Nou jwenn yo sou kadans pwisans konsyans mouvman nou nan swen tèt nou pou konkèt tèt nou. Nou kadanse revolisyon lanmou ak respè pou ekilib epi amoni alawonnbadè.
Wè epi viv eksperyans kadanse w, revolisyon lanmou ak respè, kòm kle metrès prezans total ou lib elibè.
Mwen pwodwi epi mwen refere resous senp, ki aksesib, pou nou jwenn bon jan rapèl oswa dekouvri fason pou nou toujou pi byen kadanse konsyans mouvman nou.
Mwen damou ak mouvman. Mwen fè kò ak legzistans sou kadans mouvman. Kadans rit eritaj kiltirèl zansèt mwen yo, nan filozofi Vodou, montre m chemen lonbrit rasin mwen ki se rasin revolisyon lanmou ak respè.
Pran 5 moman majik ou sou kadans revolisyon lanmou ak respè, si w pa deja genyen l.
...Wè epi viv eksperyans kadanse w, revolisyon lanmou ak respè, kòm kle metrès prezans total ou lib elibè...